**Критерии за оценка на изпита по философия и социални науки от 04.06.2017 г.**

Есе, вариант 4

**Наука и религия**

1. Формулиране и аргументация на теза;
2. Изясняване на съдържанието на основните понятия и връзките между тях;
3. Отношение на централните понятия към понятия като: истина, обоснованост, убеждения, реалност, вяра;
4. Умение за разработване на различни теоретични контексти, в които се използват централните понятия;
5. Изразяване на самостоятелна позиция по темата;
6. Езикова култура, стил, грамотност;

Фрагмент, вариант 2

**Бъртранд Ръсел, Проблеми на философията**

„Има много въпроси – измежду тях онези, които са от най-дълбоко значение за духовния живот, които, доколкото можем да видим, ще останат неразрешими за човешкия интелект, освен ако неговите способности не станат много по-силни от настоящите. Има ли Вселената единен план или цел, или всичко е случайно струпване на атоми? Съзнанието неизменна част от Вселената ли е или е преходна случайност на една планета, на която животът в крайна сметка ще стане невъзможен? Дали доброто и злото са от значение за Вселената или само за човека? Подобни въпроси принадлежат на философията и намират различни отговори при различните философи. Но изглежда, че отговорите, предложени от философията, независимо дали могат да се открият по друг начин, не са доказуеми истини. Все пак, колкото и слаба да е надеждата за намиране на отговори продължаването на тяхното разглеждане е част от задачата на философията. Философията ни задължава да осъзнаем тяхната значимост, да изследваме всички подходи към тях и да поддържаме жив онзи спекулативен интерес към Вселената, който може да бъде унищожен, ако се придържаме към окончателно установеното знание.“

1. Кой е основният проблем във фрагмента и кои са централните понятия? – до десет (10) т.;
2. Коя е спецификата на философското познание според Б. Ръсел? – до десет (10) т.;
3. Кои философски проблеми ще останат неразрешими за човека? – до пет (5) т.;
4. Езикова култура, стил, грамотност - до пет (5) т.;

**Тест по Философия и социални науки: вариант 1**

Оградете или зачертайте (О, ⁫, Х) верния според Вас отговор. За всеки въпрос имате право само на една поправка, като освен ограждането или зачертаването, подчертаете окончателния си избор (О, ⁫, Х \_\_\_\_\_\_\_\_\_ )

1. Кой е президент на САЩ по време на Първата световна война? (1 т.): **А**) Удроу Уилсън; Б) Франклин Рузвелт; В) Калвин Кулидж; Г) Теодор Рузвелт;

2. Коя е единствената континентална страна в Европа, която не е член на НАТО? (1 т.); А) Литва; Б) Словения; **В**) Австрия; Г) Португалия;

3. Къде се провежда най-старият филмов фестивал в света? (1 т.): А) в Кан; Б) в Берлин; **В**) във Венеция (1932); Г) в Сан Себастиан;

4. Какво означава „филогенезис”? (1 т.) А) обич към раждащото се; Б) процес на развитие на органичния свят; В) привързаност към своя народ; Г) синовна обич

5. Кой от следващите изрази е импликация: (2 т.) **А**) Ако А, то Б;Б) А или Б;

В) Нито А, нито Б; Г) А и Б

6. Основател на атомизма е: (1 т.) А) Парменид; Б) Талес; В) Аристотел; **Г**) Демокрит

7. През 1895 г. Вилхелм Конрад Рентген открива лъчи, които са наречени на него. Те обаче имат и друго име. Кое е то от изброените?: (2 т.) **А**) Х-лъчи; Б) микровълнови; В) Гама-лъчи; Г) ултравиолетови лъчи

8. На кой император е бил учител римският философ Сенека?(1 т.): **А**) Нерон; Б) Клавдий; В) Цезар; Г) Марк Аврелий;

9. Хегел оценява “Комунистическия манифест” на Маркс и Енгелс като: (1 т.) А) инобитие на властта; Б) историческа заблуда; **В**) не го оценява; Г) справедлива идея.

10 Кой поет завършва една от най-известните си поеми с думите „Земята ще бъде рай – ще бъде“?: (2 т.): **А**) Гео Милев; Б) Христо Смирненски; В) Никола Вапцаров; Г) Христо Ботев;

11. Фидеизъм е: (1 т.): **А**) философско учение, което дава преднина на религиозната вяра пред знанието; Б) наука за произхода на природата; В) обожаване на неодушевени предмети; Г) църковен ритуал;

12. Законът за непротиворечието е: (1 т.) А) юридически закон; **Б**) логически закон; В) психологически закон; Г) етически закон

13. Последователите на Зенон от Китион в древността се наричат? (2 т.) А) циници; Б) диалектици; В) схоластици; **Г**) стоици

14. Умозаключенията, в които предпоставките са по-частни от извода са: (2 т.) А) дедуктивни; **Б**) индуктивни; В) традуктивни; Г) нито едно от изброените

15. Коя в гръцката митология е богинята на целомъдрието?: (1 т.)

**А**) Артемида; Б) Атина; В) Афродита; Г) Хера

16. От предпоставките „Всички кучета са бозайници.” и „Нито една котка не е куче.”, следва: (2 т.) А) „Нито една котка не е бозайник.”; Б) „Всички котки са бозайници.”; В) „Някои котки не са бозайници.”; **Г**) нищо не следва с необходимост

17. Кои от посочените характеристики описват темперамента на сангвиника?: (1 т.) А) силен, пасивен, уравновесен; **Б**) силен, активен, уравновесен; В) силен, активен, неуравновесен; Г) слаб, пасивен, неуравновесен

18. Законът за достатъчното основание гласи, че: (2 т.) А) две противоречащи си съждения не могат да бъдат едновременно истинни; Б) две противоречащи си съждения не могат да бъдат едновременно неистинни; едното от тях с необходимост е истинно; В) всяка мисъл трябва да е тъждествена на самата себе си; **Г**) нито едно от изброените.

19. Солипсизъм е: (1 т.) А) когато познавам интуитивно външния свят; Б) когато не действам според представите си; **В**) когато познавам единствено собственото си съзнание; Г) когато действам произволно.

20. Кой римски император обявява неделя за почивен ден? (1 т.): А)Октавиан Август; **Б**) Константин Велики; В) Марк Аврелий; Г) Клавдий;

21. През коя година е въведена операционната система Microsoft Windows? (1 т.): **А**) 1985; Б) 1994; В) 1991; Г) 1988;

22. В коя от избрените двойки понятията се отнасят помежду си като род към вид?: (2 т.) А) „триъгълник” и „четириъгълник”; Б) „равностранен триъгълник” и „равноъгълен триъгълник”; **В**) „четириъгълник” и „квадрат”; Г) „петоъгълник” и „ромб”.

23. Кой е автор на „За духа на законите”? (1 т.) А) Платон; Б) Жан-Жак Русо; **В**)Шарл дьо Монтескьо; Г) Георг Вилхелм Фридрих Хегел.

24. В коя страна е Ватерло, където е разбита Наполеоновата армия през 1815 г.?: (2 т.) **А**) Белгия; Б) Англия; В) Франция; Г) Холандия

25. Бихейвиоризъм е: (2 т.) А) убежище на незнанието; Б) форма на еволюцията; В) неопровержимо доказателство; **Г**) направление в психологията

**Оценяване:**

***Есето*** се оценява в диапазона от 0 до 35 точки както следва:

1. Изясняване на основните понятия от темата на есето - до десет (10) точки

точки;

2. Формулиране и аргументиране на теза и собствена позиция - до десет (10) точки;

3. Връзка с други понятия и владеене на общия понятиен инструментариум - до десет (10) точки;

4. Езикова култура, стил, грамотност - до пет (5) точки.

***Анализът на философския текст и отговорите на отворените въпроси към него*** се оценяват в диапазона от 0 до 30 точки както следва:

1. Разпознава темата, проблема и основните понятия в текста; адекватно изяснява тезата и аргументите на автора – до десет (10) точки;
2. Сравнява понятията и тезата на автора на текста с други изучавани автори или концепции –до петнадесет (15) точки;
3. Езикова култура, стил, грамотност - до пет (5) точки.

***Тестовите задачи*** се оценяват по ключ за верните отговори от една до две точки в зависимост от трудността; максимален брой точки – тридесет и пет (35).

***Оценката се формира от общия брой точки за трите части на изпита, като*** преходът в шестобална система с точност до 0,25 е по следната скала:

от 23 до 28 точки: оценка среден 3,00

от 29 до 34 точки: оценка среден 3,25

от 35 до 40 точки: оценка добър 3,50

от 41 до 46 точки: оценка добър 3,75

от 47 до 52 точки: оценка добър 4,00

от 53 до 58 точки: оценка добър 4,25

от 59 до 64 точки: оценка много добър 4,50

от 65 до 70 точки: оценка много добър 4,75

от 71 до 76 точки: оценка много добър 5,00

от 77 до 82 точки: оценка много добър 5,25

от 83 до 88 точки: оценка отличен 5,50

от 89 до 94 точки: оценка отличен 5,75

от 95 до 100 точки: оценка отличен 6,00

Работата се оценява от двама оценители независимо един от друг.

Крайната оценка е средноаритметична от оценките на двамата оценители и

се определя с точност до третия десетичен знак. При разлика в оценките над 0,50 (петдесет стотни) работата подлежи на арбитриране. Оценката на арбитъра не може да е по-ниска от най-ниската оценка на единия от оценителите.